open-index/open-wikipedia-markdown huggingface dataset:
அசோக் சந்த்னா

**அசோக் சந்த்னா** (*Ashok Chandna*) (பிறப்பு  : 13 சனவரி 1984)  இந்திய நாட்டினைச் சேர்ந்த அரசியல்வாதி மற்றும் இந்திய தேசிய காங்கிரசு கட்சியின் உறுப்பினராக கிந்தோலி தொகுதியை பிரதிநிதித்துவப்படுத்தும் 15வது இராசத்தான் சட்டமன்றத்தின் தேர்ந்தெடுக்கப்பட்ட உறுப்பினர் ஆவார்.  இவர் இராசத்தான் அரசாங்கத்தில் இளைஞர் விவகாரங்கள் மற்றும் விளையாட்டுத் துறை (தனிப் பொறுப்பு), திறன், வேலைவாய்ப்பு மற்றும் தொழில் முனைவு (சுயாதீனப் பொறுப்பு), போக்குவரத்து மற்றும் சிப்பாய் நலன் ஆகியவற்றின் மாநில அமைச்சராகவும் உள்ளார்.

## கல்வி மற்றும் ஆரம்ப வாழ்க்கை
அசோக் சந்த்னா 13 சனவரி 1984 ஆம் நாளன்று பூண்டியின் நைன்வாவில் ஒரு குர்சார் குடும்பத்தில் பிறந்தார். பிலானியில் உள்ள பிர்லா சீனியர் செகண்டரி பள்ளியில் பள்ளிப்படிப்பை முடித்தார். புனே பல்கலைக்கழகத்தில் பட்டப்படிப்பை முடித்தார்.

## அரசியல் பயணம்
அசோக் சந்த்னா 2009 ஆம் ஆண்டு இந்திய தேசிய காங்கிரசு கட்சியில் பொது காங்கிரசு ஊழியராக சேர்ந்தார். அதே ஆண்டில்  அசுமீர் சில்லா பரிசத்தின் உறுப்பினராகவும், இராசத்தான் இளைஞர் காங்கிரசின் பொதுச் செயலாளராகவும் தேர்ந்தெடுக்கப்பட்டார். பின்னர், 2013 ஆம் ஆண்டில்  இராசத்தான் இளைஞர் காங்கிரசு  தலைவராக ஆனார். அக்டோபர் 2013 ஆம் ஆண்டில் கிந்தோலி தொகுதியில் இருந்து இராசத்தான் சட்டமன்ற உறுப்பினராகத் தேர்ந்தெடுக்கப்பட்டார். 11 டிசம்பர் 2018 ஆம் நாளன்று  மீண்டும் தேர்ந்தெடுக்கப்பட்டார்.  மூன்றாவது கெலாட் அமைச்சகத்தில் இணை அமைச்சராகவும் சேர்க்கப்பட்டார்.

## விளையாட்டு
2001-ம் ஆண்டு 200 மீட்டர் பேக் ச்ட்ரோக்கில் இராசத்தானை பிரதிநிதித்துவப்படுத்தினார்.  2008 ஆம் ஆண்டு முதல் 2010 ஆம் ஆண்டு வரை பில்வாரா கிரிக்கெட் அணியைப் பிரதிநிதித்துவப்படுத்தியுள்ளார். தற்போது, 2013 ஆம் ஆண்டு சவாய் மான் சிங் வாசு மற்றும் தண்டர்போல்ட் கோப்பையை வென்ற சந்த்னா குரூப் போலோ அணிக்கு தலைமை தாங்குகிறார். சமீபத்தில் இவரது அணி 2023 ஆம் ஆண்டு செனரல் அமர் சிங் கனோட்டா கோப்பையை வென்றது.

அசோக் சந்த்னா *இராசத்தான் கிராமின் ஒலிம்பிக்கிற்கு* கருத்துருவாக்கம் செய்தார். கிராமப்புற விளையாட்டுகள் 29 ஆகத்து 2022 முதல் அக்டோபர் 5, 2022 வரை திட்டமிடப்பட்டது. அதில் 30 லட்சத்துக்கும் அதிகமானோர் பதிவு செய்ததோடு, இராசத்தானைத் தொடர்ந்துப் பிற மாநிலங்களிலும் விளையாட்டு கலாச்சாரத்தை உருவாக்க உதவும் என்று கருதப்பட்ட ராசீவ் காந்தி கிராமப்புற ஒலிம்பிக் போட்டிகள் முன்னோடியானது என அழைக்கப்படுகிறது.

## சர்ச்சைகள்
பஞ்சாயத்து தேர்தல் சீட்டு தொடர்பாக காங்கிரசு தொண்டர் மீது சாதி வெறித்தனமாக அவதூறாகப் பேசியதாகக் கூறப்படும் இவரது தொலைபேசி உரையாடலின் ஒவிக்கோப்பு சமூக ஊடகங்களில் பரவலானபோது சர்ச்சையில் சிக்கினார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:இராசத்தான் சட்டமன்ற உறுப்பினர்கள்
தோணியக்காவு பத்ரகாளி கோயில்

**தோணியக்காவு பத்ரகாளி கோயில்** இந்தியாவின் கேரள மாநிலத்தில் உள்ள புத்தன்பீடிகா என்ற கிராமத்தில் உள்ள ஒரு பழமையான இந்துக் கோயிலாகும் . இக்கோயிலின் மூலவர் பத்ரகாளி ஆவார். 

கேரளாவின் கட்டிடக்கலைப் பாணிக்கு சிறந்த எடுத்துக்காட்டாக இக்கோயில் உள்ளது. திருச்சூர் மாவட்டத்தில் உள்ள ஆராட்டுப்புழா கோயிலில் நடைபெறுகின்ற ஆராட்டுப்புழா பூரம் விழாவில் இந்த கோயில்  பங்கேற்கிறது. "தேவமேளா" என்றும் அழைக்கப்படுகின்ற பூரம், "தெய்வங்களின் கூட்டம்" என்று பொருள்படும். அக்கம் பக்கத்திலுள்ள சன்னதிகளில் இருந்து பெருமளவிலான தெய்வங்கள் இங்கு வருவதைக் காணலாம். இக்கோயிலில்விக்னேஸ்வரன் (கணபதி ), வீரபத்ரன், கந்தகர்ணன் உள்ளிட்டோருக்கு துணைச்சன்னதிகள் உள்ளன. 

இக்கோயிலின் மூலவர் பெரிங்கோட்டுக்கரைக்கு அருகில் உள்ள திருவாணிகாவு கோயிலின் சகோதர தெய்வமாகக் கருதப்படுகிறார். 

## வரலாறு
ஆரம்பத்தில் கோயில் திருவாணிக்காவு கோயிலுக்கு அருகில் கட்டப்பட்டது. இருப்பினும், தேவபிரஸ்னத்திற்குப் பிறகு பகவதிக்கான புதிய கோயிலுக்கான இடத்தைக் காட்டினார். இது தோணியாகாவு என்னுமிடத்தில் உள்ளது. மலையாளத்தில்  "தோனியா" என்றால் உணர்வு அல்லது உள்ளுணர்வு. "காவு" என்றால் கேரளாவின் மலபார் கடற்கரை முழுவதும் உள்ள புனித தோப்புகள். எனவே, கோயிலின் பெயருக்கான பொருள் 'தேவியானவள் தன் கோயில் அமைய விரும்ப கோயிலைக் கட்டிய தோப்பு' என்று பொருள்படும்.

## நிர்வாகம்
அக்டோபர் 2020 இல், தோணிக்கடவு கோவில் நாயர் குடும்பங்களின் நிர்வாகத்தின் கீழ் இருந்தது. அந்த ஆண்டின் பிற்பகுதியில் உள்ளூர்வாசிகளின் நிர்வாகத்தில் இருந்தது. தற்போது இக்கோயில்கோயில் கொச்சி தேவசம் போர்டு நிர்வாகத்தின் கீழ் உள்ளது.

## திருவிழா
பரணி திருவிழாவின் போது இங்கு, மதியம் மற்றும் இரவில் ஐந்து யானைகளுடன் பாரம்பரிய பூரம் நடக்கிறது. "விளக்கெழுநல்லாத்" என்ற நிகழ்வும் இங்கு நடைப்றுகிறது. அப்போது பாரம்பரிய விளக்குகள் அனைவருக்கும் வழங்கப்படுகின்றன.ஆராட்டுப்புழா பூரம் திருவிழாவின் போது, திருவிழாவைக் காண தெய்வம் ஆராட்டுப்புழாவுக்குச் செல்வதாக நம்பப்படுகிறது. 

## மேற்கோள்கள்

பகுப்பு:திருச்சூர் மாவட்டத்திலுள்ள அம்மன் கோயில்கள்
பகுப்பு:Coordinates on Wikidata
தொட்டிப்பால் பகவதி கோயில்

**தொட்டிஙபபால் பகவதி கோயில்** இந்தியாவில் கேரள மாநிலம் திருச்சூர் மாவட்டத்தில் அமைந்துள்ள பகவதி கோயிலாகும். இக்கோயில் பரசுராமரால் நிறுவப்பட்ட 108 தேவி கோயில்களில் ஒன்றாகும். திப்பு சுல்தானின் தாக்குதலில் அழிக்கப்பட்ட இக்கோயிலானது கி.பி.19 ஆம் நூற்றாண்டின் பிற்பகுதியில் புதுப்பிக்கப்பட்டது.  

## மேற்கோள்கள்

பகுப்பு:திருச்சூர் மாவட்டத்திலுள்ள பகவதி அம்மன் கோயில்கள்
கேரள நாள்

[thumb|221x221px| [இந்தியாவில் கேரளத்தின் இருப்பிடம்]]
**கேரள நாள்** அல்லது **கேரள பிறவி** என்பது தென்னிந்தியாவின் கேரள மாநிலத்தின் பிறப்பைக் குறிப்பதாகும். இந்தியா விடுதலை அடைந்த பிறகு, 1 நவம்பர் 1956 அன்று கேரள மாநிலம் உருவாக்கப்பட்டது. இதற்கு முன், இது பல்வேறு ஆட்சியாளர்களின் கீழ் மூன்று பெரிய மாகாணங்கள் மற்றும் பல வெளிப் பிரதேசங்களைச் சேர்ந்ததாக இருந்தது.

## காலக்கோடு/வரலாறு
1956 இக்கு முன், கேரளம் நான்கு பகுதிகளாக பிரிக்கப்பட்டிருந்தது: தென் கனரா ( காசர்கோடு பகுதி ), மலபார், கொச்சி, திருவிதாங்கூர் .

மலபார் கண்ணூர், கோழிக்கோடு, மலப்புறம், பாலக்காட்டைச் சுற்றியுள்ள சில பகுதிகள்,  திருச்சூர் மற்றும் கொச்சியைச் சுற்றியுள்ள சில பகுதிகள் வடக்கு மற்றும் வட-மத்திய பகுதியை உள்ளடக்கியது. திப்பு சுல்தானால் கைப்பற்றப்படுவதற்கு முன்பு, இந்தப் பகுதி கோழிக்கோடு சாமூத்திரி, அரக்கல் இராச்சியம், கொளத்துநாடு, தனுர் இராச்சியம், வள்ளுவநாடு இராச்சியம் போன்ற பல சிறிய சிற்றரசுகளால் ஆளப்பட்டது. ஆங்கிலேய-மைசூர் போர்களுக்குப் பிறகு இது பிரித்தானிய கிழக்கிந்திய நிறுவனத்தின் வசம் வந்து சேர்ந்தது. அப்பகுதியில் முதலில் பிரித்தானிய பம்பாய் மாகாணத்துடன் இணைக்கப்பட்டது, பின்னர் மதராசு மாகாணத்துக்கு மாற்றப்பட்டது. கடலோர நகரமான மாகே 1950 களின் முற்பகுதியில் புதுச்சேரி யூனியன் பிரதேசத்தில் ஒருங்கிணைக்கப்படும் வரை பிரெஞ்சு குடியேற்றமாகவே இருந்தது. மத்தியப் பகுதியானது திருச்சூரில் இருந்து நிர்வகிக்கப்பட்ட முந்தைய கொச்சி இராச்சியத்தை உள்ளடக்கியது. தெற்கே உள்ள மாகாணம் திருவாங்கூர் இராச்சியம், திருவனந்தபுரம் நகரத்தை அடிப்படையாகக் கொண்டது. ஆங்கிலேயர் ஆட்சியின் கீழ் கொச்சி ஒரு அடிமை இராச்சியமாகமாக இருந்தபோது, திருவிதாங்கூர் இராச்சியம் ஆங்கிலேயரின் மேலாதிக்கத்தின் கீழ் நிர்வகிக்கப்பட்டது.

20 ஆம் நூற்றாண்டின் முற்பகுதியில், கோழிக்கோடு பகுதியின் மாப்பிளமார் முசுலீம்கள் பெரும்பாலும் இந்துக்களாக இருந்த ஜமீன்தார்களுக்கும் பிரித்தானிய இராச்சியத்திற்கும் எதிராக கிளர்ச்சி செய்தனர். அடுத்த ஆண்டுகளில், திருவிதாங்கூர் மற்றும் கொச்சியிலும் அரசியல் உரிமைகள் உள்ளிட்ட கோரிக்கைகளுக்காக போராட்டங்கள் நடந்தன. 1947 ஆம் ஆண்டில் இந்தியா மற்றும் பாக்கித்தான் என பிரிக்கப்பட்ட பிறகு, இந்தியாவின் ஒரு பகுயாக ஆன  திருவிதாங்கூரும் கொச்சியும்  1949 சூலை முதல் நாள் இணைக்கப்பட்டு திருவாங்கூர்-கொச்சி (திரு-கொச்சி) ஆனது. ஐக்கிய கேரள இயக்கம் என்று அழைக்கப்படும் ஒரு பிரபலமான இயக்கம், மொழிவழியாக மாநிலங்களை சீரமைத்து கேரள மாநிலத்தை உருவாக்குவதற்கு உந்துதலைக் கொடுத்தது.

நவம்பர் 1, 1956 அன்று, சென்னை மாநிலத்தின் தென் கனரா மாவட்டத்தில் உள்ள காசர்கோடு வட்டம்,  மலபார் மாவட்டம் மற்றும் திருவாங்கூர்-கொச்சி மாநிலம் (  (தமிழ்நாட்டுடன் இணைக்கப்பட்ட நான்கு தெற்கு வட்டங்களை விடுத்து) ஆகியவற்றை ஒன்றிணைந்து, மாநில மறுசீரமைப்பு சட்டத்தின் கீழ் கேரள மாநிலம் உருவாக்கப்பட்டது . 1957 இல் புதிய கேரள சட்டமன்றத்திற்கான முதல் தேர்தலைத் தொடர்ந்து ஈ. எம். எஸ். நம்பூதிரிபாட் தலைமையில் பொதுவுடைமைக் கட்சியின் அரசாங்கம் ஆட்சிக்கு வந்தது. சான் மரீனோ குடியரசில் 1945 தேர்தல்களில் பொதுவுடமைக் கட்சியின் வெற்றிக்குப் பிறகு, இது ஆரம்பகாலங்களில் தேர்ந்தெடுக்கப்பட்ட கம்யூனிச அரசாங்கங்களில் ஒன்றாகும்.

## நிகழ்வுகள்

* குடியரசுத் தலைவர் கோப்பை படகுப் போட்டி
* இந்திய மாநிலங்களின் மறுசீரமைப்பு

## மேற்கோள்கள்

பகுப்பு:கேரளப் பண்பாடு
பகுப்பு:இந்திய மாநிலங்கள் உருவாக்கப்பட்ட நாட்கள்
மருந்தியல் பட்டயம்

இந்தியாவில், மருந்தியல் பட்டயம் (பரவலாக டி பார்ம் என அழைக்கப்படுகிறது பெரும்பாலும் **DPharm** அல்லது **DPharma** என சுருக்கப்படுகிறது) மேல்நிலை மருந்தியல் கல்விக்கான நுழைவு நிலைக் கல்வியாகும். இது இரண்டு வருட பயிற்சிக்குப் பிறகு பெறப்படுகிறது. இயற்பியல், வேதியியல் மற்றும் உயிரியல் அல்லது கணிதம் ஆகிய பாடங்களில் அறிவியல் பாடத்தில் உயர்நிலைக் கல்வியை வெற்றிகரமாக முடித்த பிறகு மாணவர்கள் இந்தப் படிப்பில் சேரலாம். பட்டயப் பயிற்சி பெற்ற பிறகு, மருந்தக கவுன்சிலில் பதிவுசெய்து மருந்தாளுநராக இருக்க வேண்டும். 

பட்டயச் சான்று முடித்தவர்கள், மருந்துகள் மற்றும் மருந்துகளை வழங்கும் மருத்துவமனை அல்லது மருந்தகத்தில் பதிவுசெய்யப்பட்ட மருந்தாளராகப் பணியமர்த்தப்படலாம். ஒரு மருந்தகத்தில் பணிபுரியும் குறைந்தபட்சம் ஒரு நபராவது தகுதி வாய்ந்த மற்றும் பதிவுசெய்யப்பட்ட மருந்தாளராக இருப்பது கட்டாயமாகும்.

## முதல் ஆண்டு பாடங்கள்

# மருந்தியல்
# மருந்து வேதியியல்
# மருந்தியல்
# மனித உடற்கூறியல் மற்றும் உடலியல்
# சமூக மருந்தகம்

## இரண்டாம் ஆண்டு பாடங்கள்

# மருந்தியல்
# சமூக மருந்தகம் & மேலாண்மை
# உயிர் வேதியியல் & மருத்துவ நோயியல்
# மருந்தியல் சிகிச்சை
# மருத்துவமனை & மருத்துவ மருந்தகம்
# மருந்தியல் சட்டம் & நெறிமுறைகள்

## சான்றுகள்


## வெளி இணைப்புகள்

* இந்திய பார்மசி கவுன்சில்
* டி.பார்மா புத்தகங்கள்
பகுப்பு:இந்தியாவில் மருந்தியல் கல்வி
எல். ரமணா

**எல் . ரமணா** (*L. Ramana*) (பிறப்பு; 1961 செப்டம்பர் 4 , ஜக்டியால்) என்று பிரபலமாக அறியப்படும் **லகந்துலா ரமணா** (**Lgandula Ramana)** தெலங்காணா மாநிலத்தின் தெலுங்கு தேசம் கட்சியின் முன்னாள் தலைவர் ஆவார். இவர் தற்போது கரீம்நகரில் பாரத் இராட்டிர சமிதி அரசியல்வாதியாவார்.

## சொந்த வாழ்க்கை
இளங்கலை அறிவியல் பட்டம் பெற்ற இவர் சமூக சேவகராகவும் உள்ளார். சந்தியா என்பவரை 1990 ஆகஸ்ட் 8 அன்று திருமணம் செய்து கொண்டார். தம்பதியினருக்கு இரண்டு மகன்கள் உள்ளனர். மூத்த மகன் எல். மணிகண்டன் மருத்துவராகவும் இளைய மகன் எல். கார்த்திகேயன் துபாய் அமிட்டி பல்கலைக்கழகத்தில் இளம் வணிகவியல் பட்டதாரியாவார்.

## வைகித்த பதவிகள்

* 2009 முதல் 2014 வரை ஆந்திரப் பிரதேச சட்டப் பேரவை உறுப்பினராக இருந்தார்.
* ஆந்திரப் பிரதேச காதி கிராமத் தொழில் வாரியத் தலைவராக இருந்தார்.
* பதினொராவது மக்களவை உறுப்பினராக 1996 முதல் 1998 வரை இருந்தார்.
* 1994-96 வரை ஆந்திர சட்டப் பேரவையின் உறுப்பினராக இருந்தார். அப்போது கைத்தறி மற்றும் ஜவுளித்துறை அமைச்சராகப் பணியாற்றினார்.

## மேற்கோள்கள்

பகுப்பு:வாழும் மக்கள்
பகுப்பு:1961 பிறப்புகள்
பகுப்பு:11வது மக்களவை உறுப்பினர்கள்
பகுப்பு:தெலங்காணா நபர்கள்
அமிர்தசரஸ் கிழக்கு சட்டமன்றத் தொகுதி

**அமிர்தசரஸ் கிழக்கு சட்டமன்றத் தொகுதி** (தொகுதி வரிசை எண்: 18) என்பது இந்தியாவின் பஞ்சாப் மாநிலம், அமிர்தசரஸ் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ஜீவன் ஜியோத் கவுர்* ஆவார்.  2022 பஞ்சாப் சட்டமன்றத் தேர்தலில் 39,679 வாக்ககுள் பெற்ற இவர் தன்னை எதிர்த்துப் போட்டியிட்ட பிரபல கிரிக்கெட் விளையாட்டு வீரரும் இந்திய தேசிய காங்கிரஸ் கட்சியைச் சேர்ந்தவருமான *[[நவ்ஜோத் சிங் சித்து|நவ்ஜோத் சிங் சித்துவை]]* 6,750 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:பஞ்சாப் சட்டமன்றத் தொகுதிகள்
பம்பாய் இலை-விரல் பல்லி

**கெமிடாக்டைலசு பிரசாதி** (*Hemidactylus prashadi*), பொதுவாக **பம்பாய் இலை-விரல் பல்லி** அல்லது **பிரசாத் பல்லி** என்றும் அழைக்கப்படுகிறது. இது கெக்கோனிடே குடும்பத்தில் உள்ள பல்லி சிற்றினமாகும். இந்த சிற்றினம் இந்தியாவின் மேற்கு தொடர்ச்சி மலைகளில் மட்டுமே காணப்படும் அகணிய உயிரி ஆகும்.

## சொற்பிறப்பியல்
*பிரசாதி* என்ற சிற்றினப் பெயர், இந்திய விலங்கியல் நிபுணர் பைனி பிரசாத்தின் (1894-1969) நினைவாக இடப்பட்டது.

## புவியியல் வரம்பு
*கெ. பிரசாதி* இந்தியாவில் மும்பை பகுதியில் (முன்னாள் பம்பாய் மாகாணம்) காணப்படுகிறது.

வகை வட்டாரம்: "ஜோக் அக்கம், என். கனரா மாவட்டம், பாம்பே மாகாணம்".

## வாழ்விடம்
*கெ. பிரசாதியின்* இயற்கை வாழ்விடம்  உயரத்தில் உள்ள காடுகள் ஆகும்.

## விளக்கம்
*கெ. பிரசாதி* உடல் நீளம்  வரையிலும், வால் நீளம்  வரையிலும் இருக்கும்.

## இனப்பெருக்கம்
*கெ. பிரசாதி* முட்டையிட்டு இனப்பெருக்கம் செய்பவை.

## மேற்கோள்கள்

## மேலும் படிக்க
*Bansal R, Karanth KP (2010). "Molecular phylogeny of *Hemidactylus* geckos (Squamata: Gekkonidae) of the Indian subcontinent reveals a unique Indian radiation and an Indian origin of Asian house geckos". *Molecular Phylogenetics and Evolution* **57** (1): 459–465.
*Bauer AM, Jackman TR, Greenbaum E, Giri VB, De Silva A (2010). "South Asia supports a major endemic radiation of *Hemidactylus* geckos". *Molecular Phylogenetics and Evolution* **57** (1): 343–352. 
*Grossman W (2014). "Hemidactylus prashadi *Smith, 1935 – Prashads Halbfinger Gecko im Terrarium* ". *Sauria* **36** (2): 43–54. (in German).
*Rösler H (2000). "*Kommentierte Liste der rezent, subrezent und fossil bekannte Geckotaxa (Reptilia: Gekkonomorpha)*". *Gekkota* **2**: 28–153. (*Hemidactylus prashadi*, p.&nbsp;87). (in German).

பகுப்பு:இந்திய ஊர்வன
பகுப்பு:இந்திய அகணிய உயிரிகள்
அமிர்தசரஸ் தெற்கு சட்டமன்றத் தொகுதி

**அமிர்தசரஸ் தெற்கு சட்டமன்றத் தொகுதி** (தொகுதி வரிசை எண்: 19) என்பது இந்தியாவின் பஞ்சாப் மாநிலம், அமிர்தசரஸ் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *இந்தர்பீர் சிங் நிஜ்ஜார்* ஆவார்.  2022 பஞ்சாப் சட்டமன்றத் தேர்தலில் 53,053 வாக்ககுள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *தல்பீர் சிங்* என்பவரை 27,503 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:பஞ்சாப் சட்டமன்றத் தொகுதிகள்
கெமிடாக்டைலசு அக்விலோனியசு

***கெமிடாக்டைலசு அக்விலோனியசு*** (*Hemidactylus aquilonius*) என்பது மரப்பல்லியின் ஒரு சிற்றினம் ஆகும். இது இந்தியாவிலும் தென்கிழக்கு ஆசியாவிலும் காணப்படுகிறது.

## மேற்கோள்கள்

பகுப்பு:இந்திய ஊர்வன
கெமிடாக்டைலசு ஏமுலசு

***கெமிடாக்டைலசு ஏமுலசு*** (*Hemidactylus aemulus*) என்பது மரப்பல்லிச் சிற்றினம் ஆகும். இது இந்தியாவில் மட்டும் காணப்படும் அகணிய உயிரி. குறிப்பிட்ட இதன் அடைமொழி என்பது இலத்தீன் பெயரடை ஆகும். அதாவது 'பாவித்தல்' என்பதாகும் இந்த சிற்றினம் கெ. ஜிகாண்டியசு சென்சு இசுடிரிக்டோவுடன் மிகவும் ஒத்ததாக இருப்பதால் இப்பெயர் பெற்றது.

## மேற்கோள்கள்

பகுப்பு:இந்திய அகணிய உயிரிகள்
பகுப்பு:இந்திய ஊர்வன
அனந்த்பூர் சாகிபு சட்டமன்றத் தொகுதி

**அனந்த்பூர் சாகிபு சட்டமன்றத் தொகுதி** (தொகுதி வரிசை எண்: 49) என்பது இந்தியாவின் பஞ்சாப் மாநிலம், ரூப்நகர் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ஹர்ஜோத் சிங் பெய்ன்ஸ்* ஆவார். 2022 பஞ்சாப் சட்டமன்றத் தேர்தலில் 82,132 வாக்ககுள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *கன்வார்பால் சிங்* என்பவரை 45,780 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:பஞ்சாப் சட்டமன்றத் தொகுதிகள்
தன்சீம் அசன் சக்கீபு

**தன்சீம் அசன் சக்கீபு** (*Tanzim Hasan Sakib*, பிறப்பு: 20 அக்டோபர் 2002) வங்காளதேசத் துடுப்பாட்ட வீரர் ஆவார். 2019 திசம்பரில், இவர் வங்கதேச 2020 19-வயதிற்குட்பட்டோருக்கான உலகக்கிண்ணப் போட்டியில் விளையாடத் தேர்ந்தெடுக்கப்பட்டார். தனது முதலாவது முதல்-தரப் போட்டியை சில்கெட் அணிக்காக 2021 மார்ச் 29 இல் விளையாடினார்.

2021 திசம்பரில், மேற்கிந்தியத் தீவுகளில் நடைபெற்ற 2022 19-வயதிற்குட்பட்டோருக்கான உலகக்கிண்ணத் தொடரில் விளையாடினார். அதன் பின்னர் 2023 ஆசியக்கிண்ணத் தொடரில் வங்காளதேச அணியின் மாற்றுவீரராகத் தேர்ந்தெடுக்கப்பட்டார். தனது முதலாவது பன்னாட்டு ஒரு-நாள் போட்டியை 2023 செப்டபம்பரில் இந்தியாவுக்கு எதிராக 2023 ஆசியக்கிண்ணப் போட்டியில் விளையாடினார்.

## மேற்கோள்கள்

## வெளி இணைப்புகள்
* 

பகுப்பு:2002 பிறப்புகள்
பகுப்பு:வாழும் மக்கள்
பகுப்பு:வங்காளதேசத் துடுப்பாட்டக்காரர்கள்
பி. சங்கர் ராவ்

டாக்டர் **. பி. சங்கர் ராவ்** (*P. Shankar Rao*) தெலங்காணா மாநிலத்தைச் சேர்ந்த ஓர் மூத்த அரசியல்வாதி ஆவார். இவர் இந்திய தேசிய காங்கிரசு கட்சியின் உறுப்பினராக உள்ளார். ஆந்திர பிரதேசத்தில் சட்டமன்ற உறுப்பினராக ஐந்து முறை தேர்ந்தெடுக்கப்பட்டுள்ளார்.

## அரசியல்
சங்கர் ராவ், முதன்முதலில் 1983 இல் சாத்நகர் தொகுதியின் சட்டமன்ற உறுபினராகத் தேர்ந்தெடுக்கப்பட்டார். தொடர்ந்து மூன்று முறை (1989, 1999, 2004) அந்தத் தொகுதியிலிருந்து தேர்ந்தெடுக்கப்பட்டார். கோட்லா விஜய பாஸ்கர ரெட்டியின் அமைச்சரவையில் நீர்ப்பாசன அமைச்சராகப் பணியாற்றினார். 

தெலங்காணா இயக்கத்தில் தீவிர ஆதரவாளராக இருந்தார்.

## சர்ச்சைகள்
வருமானத்திற்கு அதிகமாக சொத்துகள் வைத்திருப்பதக தற்போதைய ஆந்திரப் பிரதேச முதல்வர் ஜெகன் மோகன் ரெட்டிக்கு எதிராக ஆந்திர உயர்நீதிமன்றத்தில் வழக்கு தொடர்ந்தார்.

ஐதராபாத்தில் உள்ள கனோஜிகுடாவில் உள்ள கிரீன் பீல்ட் என்ற பகுதியில் நில அபகரிப்பு செய்துள்ளதாக  நில உரிமையாளர்கள் சங்கம் அளித்த புகாரின் பேரில் இவர் மீது வழக்கு பதிவு செய்யப்பட்டது. இந்த வழக்கு தெலங்காணா உயர் நீதிமன்றத்தில் நடந்து வருகிறது.

## மேற்கோள்கள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
அகோகோதே-7

**அகோகோதே-7**  *(WASP - 7)* , HD 197286 என்றும் அழைக்கப்படுகிறது , இது மைக்ரோசுகோப்பியம் விண்மீன் குழுவில் சுமார் 520 ஒளி ஆண்டுகள் தொலைவில் அமைந்துள்ள ஒரு F வகை விண்மீனாகும். இந்த விண்மீன் சூரியனை விட, சுமார் 28% பெரியதாகவும் உள்ளது , மேலும் பொலிவாகவும் வெப்பமாகவும் உள்ளது. அளவு இந்த விண்மீனை வெறும் கண் பார்க்க முடியாது , ஆனால் ஒரு சிறிய தொலைநோக்கியால் பார்க்க முடியும்.

## கோள் அமைப்பு

அகல் கோணக் கோள் தேட்டத் திட்டம் 2008 ஆம் ஆண்டில் இந்த  விண்மீனைச் சுற்றிவரும் ஒரு சூரியனுக்கு அப்பாற்பட்ட   அகோகோதே - 7பி  எனும் கோள் நிலவுவதாக அறிவித்தது.   இந்தக் கோள்  சூடான வியாவியாழனாகத் தோன்றுகிறது. இது விண்மீனுக்கு மிக அருகில் சுற்றி வருவதால் , போதுமான வெப்பத்தை வெளியிட்டு பொலிகிறது.

## மேலும் காண்க

* அகல் கோணக் கோள் தேட்டம்
* சூரியனுக்கு அப்பாற்பட்ட  கோள்களின் பட்டியல்

## மேற்கோள்கள்

## வெளி இணைப்புகள்
* 

பகுப்பு:முதன்மை வரிசை விண்மீன்கள்
பகுப்பு:மைக்ரோசுக்கோப்பியம் விண்மீன்குழாம்
மகாராட்டிர நாள்

**மகாராட்டிர நாள்** (*Maharashtra Day*) என்பது இந்திய மாநிலமான மகாராட்டிரத்தின் ஒரு அரசு விடுமுறை நாளாகும்.   இது இந்தியாவில் மகாராட்டிர மாநிலம் உருவானதை நினைவுகூரும் நாளாகும்.  1 மே 1960 அன்று பம்பாய் மாநிலத்தைப் பிரித்து இந்தப் புதிய மாநிலம் உருவாக்கப்பட்டது.  மராத்தி மொழி பேசும் மக்களுக்காக தனியாக மகாராட்டிர மாநிலம் உருவாக்கப்பட்டதன் நினைவாக இந்த நாள் கொண்டாடப்படுகிறது. மகாராட்டிர நாளானது பொதுவாக அணிவகுப்புகள், அரசியல் சொற்பொழிவுகள், விழா போன்றவற்றைக் கொண்டதாக இருக்கும். மேலும் மகாராட்டிரத்தின் வரலாறையும், மரபுகளையும் கொண்டாடும்  அரசு மற்றும் தனியார் நிகழ்வுகள் நடக்கும். 

## பின்னணி
1956 மாநிலங்கள் மறுசீரமைப்புச் சட்டம் மொழிகளின் அடிப்படையில் இந்தியாவில் உள்ள மாநிலங்களுக்கான எல்லைகளை வரையறுத்தது.  1950 இல் உருவாக்கபட்ட பம்பாய் மாநிலமானது மராத்தி, குஜராத்தி, குச்சி மற்றும் கொங்கணி போன்ற பல்வேறு மொழிகள் பேசப்படும் வெவ்வேறு பகுதிகளைக் கொண்டதாக இருந்தது. சம்யுக்த மகாராட்டிர சமிதி பம்பாய் மாநிலத்தை இரு மாநிலங்களாகப் பிரிக்கும் இயக்கத்தில் முன்னணியில் இருந்தது. பம்பாய் மாநிலத்தை குசராத்தி மற்றும் குச்சி மொழி பேசும் பகுதிகளை ஒன்றாகவும், மராத்தி மற்றும் கொங்கனி பேசும் பகுதிகளைக் கொண்டு ஒன்றாகவும் என இருமாநிலங்களாக பிரிக்கும் கோரிக்கைக் கொண்டது.  

இந்த இயக்கத்தின் விளைவாக  இந்திய நாடாளுமன்றத்தால் 1960 ஆம் ஆண்டு ஏப்ரல் 25 ஆம் நாள் பம்பாய் மறுசீரமைப்புச் சட்டம் இயற்றபட்டது. அதன்படி மகாராட்டிரம், குசராத்து என மாநிலங்கள் உருவாக்கப்பட்டன. இந்தச் சட்டம் 1 மே 1960 இல் நடைமுறைக்கு வந்தது,  அதனால்தான் ஆண்டுதோறும் இந்த விழா கொண்டாடப்படுகிறது.

## கடைபிடித்தல்
ஒவ்வொரு ஆண்டும் மகாராஷ்டிரா அரசு மே முதல் தேதியை பொது விடுமுறை நாளாக அறிவித்து மகாராட்டிர நாளாக  கொண்டாடுகிறது. மாநில மற்றும் ஒன்றிய அரசின் அதிகார வரம்பிற்கு உட்பட்ட அனைத்து பள்ளிகள், அலுவலகங்கள், நிறுவனங்கள் போன்றவற்றிற்கு இந்த விடுமுறை பொருந்தும். பல்வேறு நிகழ்ச்சிகளை ஏற்பாடு செய்து இந்த நாளை கொண்டாடுகின்றனர். 

## மரபுகள்
ஒவ்வொரு ஆண்டும் மகாராட்டிர ஆளுநர் உரை நிகழ்த்தும் சிவாஜி பூங்காவில் அணிவகுப்பு நடத்தப்படுகிறது. 

வெளிநாட்டினரைத் தவிர்த்து மகாராட்டிரம் முழுவதும் இந்த நாளில் இந்தியர்களுக்கு மதுபானம் விற்பனை செய்வது தடைசெய்யப்பட்டுள்ளது. 

## தனித்துவமான வரலாற்று கொண்டாட்டங்கள்
மகாராட்டிர நாளுக்கான பொன்விழா கொண்டாட்டங்கள் 1 மே 2011 அன்று மகாராஷ்டிரா முழுவதும் நடத்தப்பட்டது.  

## புதிய திட்டங்கள் துவக்கம்
மகாராட்டிர மாநிலத்தில் அரசு மற்றும் தனியார் துறை பல்வேறு புதிய திட்டங்களை மே 1 அன்று தொடங்கி வைப்பது வழக்கம்.

மராத்தி விக்கிப்பீடியா 1 மே 2003 இல் தொடங்கப்பட்டது.

## மேற்கோள்கள்

பகுப்பு:இந்திய மாநிலங்கள் உருவாக்கப்பட்ட நாட்கள்
பகுப்பு:மே சிறப்பு நாட்கள்
பகுப்பு:மகாராட்டிரப் பண்பாடு
கோட்லா ஜெயசூர்ய பிரகாச ரெட்டி

**கோட்லா ஜெயசூர்ய பிரகாஷா ரெட்டி** (*Kotla Jayasurya Prakasha Reddy*) (பிறப்பு 18 செப்டம்பர் 1951) இந்தியாவின் 15 வது மக்களவை உறுப்பினராக இருந்தார். இவர் இந்திய தேசிய காங்கிரசு கட்சி சார்பில் ஆந்திர பிரதேசத்தின் கர்னூல் தொகுதியை பிரதிநிதித்துவப்படுத்தினார். மேலும் இவர் பல்வேறு பதவிகளை வகித்துள்ளார்.

## ஆரம்ப கால வாழ்க்கை
இவர் ஐதராபாத்தில் சியாமளா தேவி மற்றும் முன்னாள் முதல்வர் கோட்லா விஜய பாஸ்கர ரெட்டி ஆகியோருக்கு மகனாகப் பிறந்தார். ஐதராபாத்து நிசாம் கல்லூரியில் பட்டப்படிப்பை முடித்தார்.

## தொழில்
ரெட்டி, முதன்முதலில் 1991 இல் நாடாளுமன்றத்திற்கு தேர்ந்தெடுக்கப்பட்டார். இவர் 2004 மற்றும் 2009 ஆம் ஆண்டுகளில் முறையே 14 மற்றும் 15 வது மக்களவைக்கு கர்நூல் நாடாளுமன்ற உறுப்பினராக மீண்டும் தேர்ந்தெடுக்கப்பட்டார். ஐக்கிய முற்போக்கு கூட்டணி ஆட்சியில் ரயில்வே துறை அமைச்சராக இருந்தார்.

## மேற்கோள்கள்

## வெளி இணைப்புகள்
* official biography

பகுப்பு:கர்நூல் மாவட்ட மக்கள்
பகுப்பு:10வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1951 பிறப்புகள்
கோட்லா விஜய பாஸ்கர ரெட்டி

**கோட்லா விஜய பாஸ்கர ரெட்டி** (*Kotla Vijaya Bhaskara Reddy*) (16 ஆகஸ்ட் 1920 &ndash; 27 செப்டம்பர் 2001) 1983 பின்னர் 1992 முதல் 1994 வரையிலும் ஐக்கிய ஆந்திரப் பிரதேசத்தின் முதலமைச்சராக பணியாற்றினார். ரெட்டி இந்திய தேசிய காங்கிரசில் உறுப்பினராக இருந்தார். மக்களவைக்கு ஆறு முறை தேர்ந்தெடுக்கப்பட்டார். மத்திய அமைச்சரவையில் அமைச்சராகவும் பல நாடாளுமன்றக் குழுக்களிலும் பணியாற்றியுள்ளார். 1999 தேர்தலில் தோல்வியடைந்த இவர், பின்னர் தீவிர அரசியலில் இருந்து ஓய்வு பெற்றார். ஐதராபாத்தில் உள்ள ஐதராபாத்து தாவரவியல் பூங்கா இவரது பெயரால் அழைக்கப்படுகிறது.

## ஆரம்ப கால வாழ்க்கை
ரெட்டி, கர்நூல் மாவட்டத்திலுள்ள லத்தகிரி என்ற தொலைதூர கிராமத்தில்  ஒரு நில உரிமையாளரின் குடும்பத்தில் பிறந்தார். நந்தியால் கிராம ஊராட்சியில் அரசியலில் ஈடுபடத் தொடங்கிய இவர், இறுதியில் தேசிய அரசியலில் ஈடுபட்டார். மதனப்பள்ளி, பெசன்ட் பிரம்மஞான சபைக் கல்லூரியில் இளங்கலை பட்டமும் 1947 இல் தமிழ்நாட்டின் சென்னையில் உள்ள டாக்டர் அம்பேத்கர் அரசு சட்டக் கல்லூரியில் இளங்கலைச் சட்டமும் படித்தார். ரெட்டி, சட்டக்கல்லூரியில் பட்டம் பெற்றபோது, அரசியல் பணிச்சுமை காரணமாக அரிதாகவே வழக்கறிஞர் பயிற்சி செய்தார்.

## சொந்த வாழ்க்கை
ரெட்டி 1950 ஜூன் 7 அன்று கே. சியாமளா என்பவரை மணந்தார். தம்பதியருக்கு இரண்டு மகன்களும் மூன்று மகள்களும் இருந்தனர். இவரின் மகன் கோட்லா ஜெயசூர்ய பிரகாச ரெட்டி கர்நூல் நாடாளுமன்றத் தொகுதி உறுப்பினராக இருந்தார். கல்லூரியில் படிக்கும் போது வளைதடிப் பந்தாட்டம், கால்பந்து அணித்தலைவராகவும், 1967 முதல் 1969 வரை ஆந்திரப் பிரதேச விளையாட்டு கழகத்தின் தலைவராகவும் இருந்தார். இவர் கர்னூல் மாவட்டத்தில் உள்கட்டமைப்பை மேம்படுத்தினார்.

## அரசியல் வாழ்க்கை
ரெட்டி, மாவட்டத்தில் உள்ள பல சட்டமன்றத் தொகுதிகளை பிரதிநிதித்துவப்படுத்தினார். ஆனால் இவர் மாவட்ட ஊராட்சித் தலைவராக தேர்ந்தெடுக்கப்பட்டபோது இவரது முக்கிய முன்னேற்றம் ஏற்பட்டது. இந்திய தேசிய காங்கிரசு கட்சியிலும் மத்திய மற்றும் மாநில அரசுகளிலும் பல பதவிகளை வகித்துள்ளார். இவர் பிரிக்கப்படாத ஆந்திரப் பிரதேசத்தில் ஒன்பதாவது முதல்வராக இருந்தார். என்.டி.ராமராவிடம் தனது முதல்வர் பதவியை இழந்த பிறகும் இவர் மரியாதைக்குரியவராக இருந்தார். இவர் இறந்த பிறகு, மாநில அரசால் இவரது நினைவாக "கிசான் காட்" கட்டப்பட்டது.

## மேற்கோள்கள்

பகுப்பு:இந்திய அமைச்சர்கள்
பகுப்பு:கர்நூல் மாவட்ட மக்கள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:ஆந்திரப் பிரதேச முதலமைச்சர்கள்
பகுப்பு:1920 பிறப்புகள்
பகுப்பு:2001 இறப்புகள்
பவனம் வெங்கடராமி ரெட்டி

**பவனம் வெங்கட்ராமி ரெட்டி** (*Bhavanam Venkatarami Reddy*) (18 ஜூலை 1931 - 7 ஏப்ரல் 2002) 1982 இல் பிப்ரவரி முதல் செப்டம்பர் வரை எட்டு மாதங்கள் ஆந்திரப் பிரதேசத்தின் முதலமைச்சராக இருந்தார். இவர் இந்திய தேசிய காங்கிரசு கட்சியின் உறுப்பினராக இருந்தார். பல்வேறு ஆந்திர அரசாங்கங்களில் மாநில அமைச்சராகவும் பணியாற்றினார்.

## ஆரம்ப கால வாழ்க்கை
ரெட்டி, பிரித்தானிய இந்தியாவின் சென்னை மாகாணத்தின் குண்டூர் மாவட்டத்தில் முப்பல்லா என்ற கிராமத்தில் பிறந்தார். பவனம் ஜெயபிரதா என்பவரை மணந்த இவருக்கு ஒரு மகன் மற்றும் மூன்று மகள்கள் உள்ளனர்.  இவரது மகள்களில் ஒருவரான ராஜ்யஸ்ரீ, இதய அறுவை சிகிச்சை நிபுணரும், கிம்ஸ் மருத்துவமனையின் நிறுவனருமான பாஸ்கர் ராவ் பொல்லினேனியை மணந்தார். 

## தொழில்
இவரது அரசியல் வாழ்க்கை 1970 களில் இளைஞர் காங்கிரசு செயல்பாட்டாளராக தொடங்கியது. அதிலிருந்து இவர் சட்டமன்ற உறுப்பினர் பதவியை அடைந்தார். பின்னர் 1978 இல் சென்னா ரெட்டியின் அமைச்சரவையில் கல்வி அமைச்சரானார். 24 பிப்ரவரி 1982 இல் முதலமைச்சராவதற்கு முன்பு தங்குதூரி அஞ்சய்யாவின் அமைச்சரவையில் பணியாற்றினார். இந்திய தேசிய காங்கிரசு கட்சியைப் பிரதிநிதித்துவப்படுத்தி 19 செப்டம்பர் 1982 வரை முதலமைச்சராக பணியாற்றினார்.

## தனிப்பட்ட வாழ்க்கை
2002 ஆம் ஆண்டு ஏப்ரல் 7 ஆம் தேதி அவர் மூச்சுத் திணறலால் பாதிக்கப்பட்டு இறந்தார். இவரது பவனம் ஜெயபிரதாவும் மாநில அரசில் அமைச்சராகப் பணியாற்றியுள்ளார்.

## மேற்கோள்கள்

பகுப்பு:குண்டூர் மாவட்ட நபர்கள்
பகுப்பு:ஆந்திரப் பிரதேச முதலமைச்சர்கள்
பகுப்பு:2002 இறப்புகள்
பகுப்பு:1932 பிறப்புகள்
நெ. ஜனார்த்தன ரெட்டி

**நெடுமல்லி ஜனார்த்தன ரெட்டி** (*Nedurumalli Janardhana Reddy*) (20 பிப்ரவரி 1935 - 9 மே 2014) ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். இந்திய தேசிய காங்கிரசின் உறுப்பினரான இவர், இந்திய நாடாளுமன்றத்தின் மக்களவையில் விசாகப்பட்டினம் தொகுதியை பிரதிநிதித்துவப்படுத்தினார். 1990 முதல் 1992 வரை ஆந்திரப் பிரதேசத்தின் முதலமைச்சராகப் பணியாற்றினார். இவரின் மனைவி நெடுமல்லி ராஜ்யலட்சுமி 2004 முதல் 2014 வரை ஆந்திரப் பிரதேச அரசில் அமைச்சராக இருந்தார்.

செப்டம்பர் 2007 இல், தீவிரவாத நக்சல் குழு உறுப்பினர்கள் ரெட்டியையும் இவரின் மனைவியையும் படுகொலை செய்ய முயன்றனர்; இருவரும் காயமின்றி தப்பினர்.

## வாழ்க்கை மற்றும் தொழில்
ரெட்டி, 1935 பிப்ரவரி 20 அன்று வகாடுவில் பிறந்தார். கல்வியை முடித்த பிறகு சிறிது காலம் வகாடு பள்ளியில் ஆசிரியராகப் பணியாற்றினார். 1972 இல் அரசியலில் நுழைந்து மாநிலங்களவைக்குத் தேர்ந்தெடுக்கப்பட்டார். 1978 ஆம் ஆண்டில், இவர் மாநில காங்கிரசின் பொதுச் செயலாளராக ஆனார், பின்னர் சட்ட மேலவைக்குத் தேர்ந்தெடுக்கப்பட்டார். இவரது ஐந்து தசாப்த கால அரசியல் வாழ்க்கையில், இவர் மாநில அமைச்சராகவும், சட்டமன்ற உறுப்பினராகவும் பணியாற்றியுள்ளார். 1983 வரை ஆந்திரப் பிரதேச  முதல்வர்கள் டி. அஞ்சய்யா, பவனம் வெங்கட்ராம் மற்றும் கோட்லா விஜயபாஸ்கர ரெட்டி தலைமையிலான அமைச்சரவையில் அமைச்சராகப் பணியாற்றினார்.  பாபட்ல (1998), நர்சராவுபேட்டை (1999) மற்றும் விசாகப்பட்டினம் (2004) ஆகிய தொகுதிகளில் இருந்து தலா ஒருமுறை மூன்று முறை மக்களவைக்குத் தேர்ந்தெடுக்கப்பட்டார். இவர் விசாகப்பட்டினத்தை காங்கிரசு கட்சியைப் பிரதிநிதித்துவப்படுத்தினார். மேலும் 1988 இல் ஆந்திர பிரதேச காங்கிரசின் தலைவராகப் பணியாற்றினார்   1989 இல் சென்னா ரெட்டியின் அமைச்சரவையில் சேர்ந்து வருவாய் அமைச்சராகப் பணியாற்றினார்.

ஐதராபாத்தில் நடந்த வகுப்புவாத கலவரம் ஒரு சவாலாக இருந்தது; குறுகிய காலத்தில் இப்பகுதியில் சட்டம் ஒழுங்கை கொண்டு வந்த பெருமை இவருக்கு உண்டு. தீவிரவாத நக்சலைட் மக்கள் போர் குழுவை தடை செய்தார். தொழில்முறை கல்வியை தனியார்மயமாக்கினார். தனியார் துறையில் பல மருத்துவ மற்றும் பொறியியல் கல்லூரிகள் இவரது ஆட்சிக் காலத்தில் செயல்பட அனுமதிக்கப்பட்டன. கோட்லா விஜயபாஸ்கர ரெட்டி அக்டோபர் 1992 இல் இவரைத் தொடர்ந்து முதலமைச்சரானார்  2007ஆம் ஆண்டு செப்டம்பர் 7ஆம் தேதி, நக்சலைட் தீவிரவாதக் குழுவைச் சேர்ந்தவர்கள் இவரைக் கொல்ல முயன்றனர். இவர் தனது சொந்த கிராமமான வாகடுவிற்கு தனது குடும்பத்துடன் பயணித்த போது இந்த முயற்சி நடந்துள்ளது. இச்சம்பவத்தில் இவரது தொண்டர்கள் மூவர் இறந்தாலும், ரெட்டியும் இவரின் மனைவியும் காயமின்றி தப்பினர். ரெட்டி 2010 இல் மீண்டும் மாநிலங்கவைக்குத் தேர்ந்தெடுக்கப்பட்டார், அங்கு தான் இறக்கும் வரை பணியாற்றினார். அவரது இறுதி ஆண்டுகளில், ரெட்டி கல்லீரல் நோய் மற்றும் பார்கின்சன் நோயால் பாதிக்கப்பட்ட இவர்,  2014 இல் இறந்தார்.

## இதனையும் காண்க

* ஆந்திரப் பிரதேச முதல்வர்கள் பட்டியல்
* ஆந்திரப் பிரதேச அரசு
* ஆந்திர மாநில அரசியல்

## மேற்கோள்கள்

## வெளி இணைப்புகள்

பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:ஆந்திரப் பிரதேச முதலமைச்சர்கள்
பகுப்பு:2014 இறப்புகள்
பகுப்பு:1935 பிறப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
வைத்தியர்

**வைத்யா** ( சமஸ்கிருதம் : , அல்லது *vaid*) என்பது "மருத்துவர், மருத்துவர்" என்று பொருள்படும் சமஸ்கிருத வார்த்தையாகும்.  அம்பஷ்டன் அல்லது **வைத்தியர்** என்பது இந்தியாவின் தென் பகுதியில், குறிப்பாக தமிழ்நாடு மற்றும் கேரளாவில் ஒரு மருத்துவரைக் குறிக்கப் பயன்படுத்தப்படும் இதே போன்ற சொல். இன்று இது இந்திய மாற்று மருத்துவ முறையான ஆயுர்வேதத்தின் பாரம்பரிய மருத்துவர்களைக் குறிப்பிடப் பயன்படுகிறது. மூத்த பயிற்சியாளர்கள் அல்லது ஆசிரியர்கள் மரியாதைக்குரிய அடையாளமாக *வைத்யராஜா* ("மருத்துவர்-ராஜா") என்று அழைக்கப்பட்டனர். முழு நூலறிவு பெற்று மருத்துவச் சிகிச்சையிலும் சிறந்து விளங்கியவர்கள் *பிரணாச்சார்யர்கள்* என்று அழைக்கப்பட்டனர் .இந்தியாவில் சில அரச குடும்பங்கள் த்ங்களுக்கென தனிப்பட்ட மருத்துவர்களை வைத்திருந்தனர். இம் மருத்துவர்கள் *ராஜா வைத்தியர்கள்* ("ராஜாவின் மருத்துவர்") என்று குறிப்பிடப்பட்டனர்.  

மகாராஷ்டிராவில், பல பிற குடும்பப் பெயர்களைப் போலவே, "வைத்தியா" என்ற கடைசிப் பெயரும் குடும்பம் பின்பற்றும் தொழிலுடன் இணைக்கப்பட்டுள்ளது. 

## மேற்கோள்கள்

பகுப்பு:ஆயுர்வேத மருத்துவர்கள்
பகுப்பு:இந்தியாவில் பட்டங்கள்
அலி முகம்மது நாயக்கு

**அலி முகம்மது நாயக்கு** (*Ali Muhammad Naik*)  இந்தியாவைச் சேர்ந்த ஓர் அரசியல்வாதியாவார்.  இந்திய நாடாளுமன்றத்தில் இவர் உறுப்பினராக இருந்தார். குலாம் முகமது சாவுடன் கூட்டணி வைத்து பரூக் அப்துல்லாவைத் தோற்கடித்து அவரது அரசாங்கத்தில் முதலிடத்தைப் பிடித்த  சட்டமியற்றுபவர்கள் பலரில் அலி முகம்மது நாயக்கும் ஒருவராவார்.   குலாம் முகம்து சா இவரை வருவாய்த்துறை அமைச்சராக்கினார். 1990 ஆம் ஆண்டுக்குப் பிறகு, நாயக் மற்றும் கிட்டத்தட்ட அனைவரும் தேசிய மாநாட்டிற்குத் திரும்பி, போட்டியிட்டு சட்டமன்றத்திற்குத் தேர்ந்தெடுக்கப்பட்டனர்.  மாநிலங்களவையின் சபாநாயகராகவும் இவர்  பணியாற்றினார். அனந்த்நாக் தொகுதியில் இருந்து முப்தி முகமது சையதை தோற்கடித்து நாடாளுமன்ற உறுப்பினராகவும் பணியாற்றினார்.  சம்மு & காசுமீர் தேசிய மாநாட்டுக் கட்சியின் உறுப்பினராக இருந்தார். 2006 ஆம் ஆண்டில்  டிரால் பேருந்து நிலையம் அருகே தீவிரவாதிகள் நடத்திய தாக்குதலில்  இவர் உயிர் தப்பினார்.   2017 ஆம் ஆண்டில் அலி முகமது நாயக்கு காலமானார்.

## மேற்கோள்கள்

பகுப்பு:2017 இறப்புகள்
பகுப்பு:ஜம்மு காஷ்மீர் அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
உத்தரப்பிரதேச நாள்

**உத்தரப்பிரதேச நாள்** (இந்தியில் **யு.பி திவாஸ்** அல்லது **உத்தரபிரதேச திவாஸ்** என்றும் குறிப்பிடப்படுகிறது) என்பது இந்திய மாநிலமான உத்தரப்பிரதேசத்தின் நிறுவன நாளாகக் கொண்டாடப்படுகிறது. இது சனவரி 24 அன்று அனுசரிக்கப்படுகிறது.

## வரலாறு
ஐக்கிய மாகாணமானது  1950 சனவரி 24 அன்று உத்தரப் பிரதேசம் என பெயர் மாற்றப்பட்டது. மே 2017 இல், உத்தரப் பிரதேச அரசு ஒவ்வொரு ஆண்டும் சனவரி 24 அன்று உபி நாளாகக் கொண்டாடுவதாக அறிவித்தது. உ.பி., நாளைக் கொண்டாட ஆளுநர் இராம் நாயக் முன்மொழிந்தார்.

## மேற்கோள்கள்

பகுப்பு:உத்திரப்பிரதேச வரலாறு (1947- தற்போதுவரை)
பகுப்பு:இந்திய மாநிலங்கள் உருவாக்கப்பட்ட நாட்கள்
பகுப்பு:சனவரி சிறப்பு நாட்கள்
பகுப்பு:உத்தரப் பிரதேச பண்பாடு
இளமை (திரைப்படம்)

**இளமை** (*Ilamai*) என்பது 1985 இல் வெளிவந்த இந்தியத் தமிழ்த் திரைப்படமாகும். இராம நாராயணன் இயக்கிய . இப்படத்தில் அர்ஜுன், ஆனந்த் பாபு, ஜீவிதா அனிதா ரெட்டி ஆகியோர் நடித்திருந்தனர். இத்திரைப்படம் 1985 ஏப்ரல் 29 அன்று வெளியிடப்பட்டது.

## நடிகர்கள்
* அர்ஜுனாக அர்ஜுன் 
* ஆனந்தாக ஆனந்த் பாபு 
* ஜீவிதா 
* அனிதா ரெட்டி
* வி. கே. ராமசாமி 
* ஸ்ரீகாந்த் 
* எஸ். எஸ். சந்திரன் 
* மனோரமா 
* வடிவுக்கரசி 
* இடிச்சப்புளி செல்வராசு 
* குண்டு கல்யாணம்

## பாடல்கள்
இத்திரைப்படத்திற்கு கங்கை அமரன் இசையமைத்திருந்தார்.

## மேற்கோள்கள்
 

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
அகோகோதே-8

**அகோகோதே-8 (WASP - 8)** என்பது    தொலைவில் உள்ள ஒரு இரும விண்மீன் அமைப்பு ஆகும். இந்த விண்மீன்.அமைப்பு சூரியன். விட 300 மில்லியன் முதல் 1.2 பில்லியன் ஆண்டுகள் பழமையானது. சூரியனுடன் ஒப்பிடும்போது இரும்பின் செறிவு கிட்டத்தட்ட இரு மடங்கு  அடர்தனிமங்களால் பெரிதும் செறிவூட்டப்பட்டுள்ளது.

முதன்மையான  அகோகோதே - 8 ஏ என்பது 9.9 அளவு கொண்ட முதன்மை வரிசை மஞ்சள் குறுமீனாகும். இது 5600 கெ. வெப்பநிலையுடன் ஒரு G  வகை விண்மீனாகும். இதன் பொருண்மை சூரியனைப் போல1.093 மடங்கு ஆகும். இதைன் ஆரம், சூரியனைப் போல  0.976 வ்மடங்கு ஆகும்.  இது சூரியனை விட 0.79 மடங்கு ஒளிரும் தன்மையைக் கொண்டுள்ளது. அகோகோதே- 8B என்ற இணைக்கோள்  4.5  வில்நொடிகள் தொலைவில் உள்ளது. அதே சரியான இயக்கம் ஒரு இரும விண்மீன் அமைப்பைக் குறிக்கிறது. 2020  ஆண்டில்  இருமத்தன்மை உறுதிப்படுத்தப்பட்டது.  விண்மீன் அச்சு நோக்குநிலை  உறுதியற்றது. ஆனால் இதன் முனைகளில் ஒன்றை புவிக்குச் சுட்டிக்காட்டியபடி அருகில் உள்ளது.

## கோள் அமைப்பு
முதன்மை விண்மீனை  அகோகோதே - 8 பி மற்றும் அகோகோதே - 7 சி என இரண்டு புறக்கோள்கள் சுற்றிவருகின்றன. அகோகோதே - 8 பி 2010 ஆம் ஆண்டில்  கோள்கடப்பு முறையால் கண்டுபிடிக்கப்பட்டது மற்றும்  அகல் கோனக் கோள் தேட்டத் திட்டத்தின் ஒரு பகுதியாக பட்டியலிடப்பட்டது. அகோகோதே - 8 சி 2013 ஆம் ஆண்டின் பிற்பகுதியில் ஆரத் திசைவேக முறையால் கண்டுபிடிக்கப்பட்டது.

## மேலும் காண்க

* அகல் கோணக் கோள் தேட்டம்

## வெளி  இணைப்புகள்
* WASP planets
* 

## மேற்கோள்கள்

பகுப்பு:இரும விண்மீன்கள்
பகுப்பு:M வகை முதன்மை வரிசை விண்மீன்கள்
பகுப்பு:சிற்ப விண்மீன் குழாம்
பகுப்பு:முதன்மை வரிசை விண்மீன்கள்
பாலி பகத்து

**பாலி பகத்து** (*Bali Bhagat*)  இந்தியாவைச் சேர்ந்த ஓர் அரசியல்வாதியாவார்.  பாரதிய சனதா கட்சியில் இவர் உறுப்பினராக உள்ளார்.  முன்னதாக இவர் ராய்ப்பூர் - தோமனா தொகுதியின் முன்னாள் சட்டமன்ற உறுப்பினர் என்றும் சம்மு மற்றும் காசுமீர் அரசாங்கத்தின் முன்னாள் அமைச்சரும் என்றும்  அறியப்படுகிறார்.

## தொழில்
1996 ஆம் ஆண்டு நடைபெற்ற தேர்தலில் இவர் தோடா மாவட்டத்தின் (இப்போது ராம்பன்) சம்மு காசுமீர் ராம்பன் சட்டமன்றத் தொகுதியில் இருந்து தேர்ந்தெடுக்கப்பட்டார்.  வனம், சமூக நலம், சுற்றுச்சூழல் மற்றும் சுற்றுச்சூழல் அமைச்சராக 9 மாதங்கள் பாரதிய சனதா கூட்டணி அரசாங்கத்தில் பணியாற்றினார். ஏப்ரல் 2016 ஆம் ஆண்டு ஏப்ரல் மாதம் முதல்  2018 ஆம் ஆண்டு ஏப்ரல் மாதம்வரை பாரதிய சனதா கூட்டணி ஆட்சியில் சுகாதார அமைச்சராகப் பணியாற்றினார்.

சம்மு கோட்டத்தில் எலும்பு மற்றும் கூட்டு மருத்துவமனையின் அடிக்கல்லை இவர் நாட்டினார்.  40  ஆண்டுகள் இடைவெளிக்குப் பிறகு சம்மு கோட்டத்தில் அரசாங்க ஆயுர்வேதக் கல்லூரியை மீண்டும் நிறுவிய பெருமையும் இவருக்கு உண்டு .

## மேற்கோள்கள்

பகுப்பு:வாழும் மக்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
மீனாட்சி கோபிநாத்

**மீனாட்சி கோபிநாத்** (Meenakshi Gopinath) ஓர்  இந்தியக் கல்வியாளர், அரசியல் விஞ்ஞானி, எழுத்தாளர் மற்றும் புது தில்லி சீமாட்டி ஸ்ரீ ராம் கல்லூரியின் முன்னாள் முதல்வர் ஆவார். இவர் தெற்காசியாவின் பெண்கள் மத்தியில் அமைதி மற்றும் சமூக-அரசியல் தலைமைத்துவத்தை ஊக்குவிக்கும் ஓர் அரசு சாரா அமைப்பான பாதுகாப்பு மோதல் மேலாண்மை மற்றும் அமைதிக்கான (WISCOMP) பெண்களின் நிறுவனர் மற்றும் தற்போதைய இயக்குநராகவும் தேசிய பாதுகாப்பு ஆலோசனைக் குழு எனும் இந்திய அரசு நிறுவனத்தில் பணியாற்றும் முதல் பெண்மணியும் ஆவார். இவர் லோக்பால் தேர்வுக் குழுவின் உறுப்பினராகப் பணியாற்றியுள்ளார், இது இந்திய சட்டமன்ற உறுப்பினர்கள் மற்றும் அரசாங்க அதிகாரிகளின் அதிகார வரம்பைக் கொண்ட ஒரு சட்ட அமைப்பாகும். இந்தியக் கல்வித் துறைக்கு இவர் ஆற்றிய பங்களிப்புகளுக்காக இந்திய அரசு 2007 ஆம் ஆண்டில் பத்மசிறீ எனும் நான்காவது உயரிய குடிமை விருதை வழங்கியது. பெண்ணிய சர்வதேச உறவுகள் மற்றும் உலகளாவிய அரசியலின் முன்னணி இதழான *இன்டர்நேஷனல் ஃபெமினிஸ்ட் ஜர்னல் ஆஃப் பாலிடிக்ஸ்* இன் இணை ஆசிரியர் ஆவார்.

## ஆரம்பகால வாழ்க்கை
புது தில்லியில் உள்ள சீமாட்டி சிறீ ராம் கல்லூரியில் அரசியல் அறிவியலில் பட்டப்படிப்பினைப் படித்தார்.. அதே கல்வி நிறுவனத்தில் பல வருடங்கள் முதல்வராக இருந்தார். மாசசூசெட்சு ஆம்ஹெர்ஸ்ட் பல்கலைக்கழகத்தில் முதுகலைப் பட்டம் பெற்றார். தில்லி பல்கலைக்கழகத்தில் முனைவர் பட்டம் பெற இந்தியா திரும்பினார். ஃபுல்பிரைட் ஆய்வுதவித் தொகையினைப் பெற்று, பின்னர் ஜார்ஜ்டவுன் பல்கலைக்கழகத்தில் முனைவர் பட்ட ஆராய்ச்சியையும் செய்தார். சவஹர்லால் நேரு பல்கலைக்கழகத்தில் பேராசிரியரானார். மேலும் 1988 ஆம் ஆண்டு முதல் 2014 இல் பணியில் இருந்து ஓய்வு பெறும் வரை சிறீராம் கல்லூரியின் முதல்வராகப் பணியாற்றினார்.

## விருதுகளும் கௌரவங்களும்
2007 ஆம் ஆண்டில் இந்திய அரசாங்கம் கோபிநாத்துக்கு நான்காவது உயரிய குடிமை விருதான பத்மசிறீ விருதை வழங்கியது. கல்வியில் சிறந்து விளங்கியதற்காக, அதே ஆண்டு, *கிம்ப்ரோ பிளாட்டினம் இசுடாண்டர்டு விருது* பெற்றார். 2008இல் சமூக நல்லிணக்கத்திற்கான *2008 செலிபிரேட்டிங் வுமன்ஹுட் தெற்காசிய பிராந்திய அங்கீகாரத்தை* இவருக்கு வழங்கியது. கல்வியில் சிறந்து விளங்குவதற்கான ராஜீவ் காந்தி விருது மற்றும் மகிளா சிரோமணி விருது மற்றும் டெல்லி சிட்டிசன் ஃபோரம் விருது ஆகியவற்றையும் பெற்றுள்ளார்.

## சான்றுகள்

## வெளி இணைப்புகள்

* 

பகுப்பு:Articles with hCards
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:வாழும் மக்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
திரிப்பையா திரிமூர்த்தி கோயில்

**திரிப்பையா திரிமூர்த்தி கோயில்**  இந்தியாவின் கேரளாவில் திருச்சூரில் இரிஞ்சாலக்குடாவில் உள்ள ஒரு இந்துக் கோயிலாகும். ஒரே கருவறையில் ஒரே பீடத்தில் திரிமூர்த்திகள் வீற்றிருக்கும் பெருமை உடையது இக்கோயிலாகும். இவ்வகையில் உலகின் அரிய கோயில்களில் இதுவும் ஒன்றாகக் கருதப்படுகிறது. இடதுபுறத்தில் பிரம்மா, நடுவில் சிவன் மற்றும் வலதுபுறத்தில் விஷ்ணு என்ற வகையில் பரபிரம்மத்தின் (சர்வ வல்லமையுள்ள கடவுள்) மூன்று முதன்மையான அம்சங்களான உருவாக்கம்-அழித்தல்-பாதுகாத்தலைக் குறிக்கும் வகையில் இந்த மூலவர் கருவறை அமைந்துள்ளது.  

## புராணம்
இரிஞ்சாலக்குடாவில் உள்ள ' கூடல்மாணிக்யம்' கோயிலுக்கு தற்செயலாக மிகவும் கற்றறிந்த நம்பூதிரி ஒருவர் வந்ததாகவும், அவரிடம்  விலைமதிப்பற்ற புனித ஓடு இருந்ததாகவும்,  அதில் கிட்டத்தட்ட அனைத்து தெய்வங்களின் ஆவி அழைக்கப்பட்டு அதில் வைக்கப்பட்டிருந்ததாகவும் புராணம் கூறுகிறது. அவர் இக்கோயில் தெய்வத்தின் ஆவியை அழைக்க முயன்றபோது, அக்கூடானது கீழே விழுந்து துண்டுகளாக உடைந்தது. ஒன்றிணைந்த சக்தியானது மண்டபமாக உருவானதாகக் கூறப்படுகிறது. 

அவர் மிகுந்த ஏமாற்றத்துக்கும் சோகத்துக்கும் உள்ளானார்.  'கொடுங்களூரம்மா'வைச் சந்திப்பதற்காக அவர் தெற்கு நோக்கிப் பயணம் மேற்கொண்டபோது வழியில் பிரம்மா, விஷ்ணு, பரமசிவன் ஆகியோர் அவர் முன் தோன்றி அவரை ஆசிர்வதித்தனர். அந்த இடம் தெளிந்த நீரைக்கொண்ட ஏரியுள்ள நடவரம்பா  என்று அழைக்கப்பட்டது. நாளடைவில்  'திருப்பிரிகா' என்று கூறப்பட்ட பெயர் காலப்போக்கில் 'திருப்பையா' என மாற்றம் பெற்றது.

## மேற்கோள்கள்

பகுப்பு:திருச்சூர் மாவட்டத்திலுள்ள இந்துக் கோயில்கள்
வில்வாத்ரிநாத் கோயில்

**வில்வாத்ரிநாதர் கோயில்**  இந்தியாவின் கேரள மாநிலம் திருச்சூர் நகரத்தில்  திருவில்வமலையில் உள்ள ஒரு இந்துக் கோயிலாகும் .    விஷ்ணுவின் ஏழாவது அவதாரமான ராமர் மற்றும் அவரது சகோதரர் லக்ஷ்மணன் ஆகியோர் இங்கு மூமுலவராக உள்ளனர்.  கேரளாவில் உள்ள நான்கு பெரிய ராமர் கோவில்களில் இதுவும் ஒன்று - மற்ற மூன்று திருப்ராயர், கடவள்ளூர் மற்றும் திருவங்காட்டில் உள்ளன. இந்த கோயிலில் லக்ஷ்மணன் சிலை உள்ளது.அவ்வகையில் இது இந்தியாவில் அரிதான கோயிலாகக் கருதப்படுகிறது.

## புதுப்பிக்கப்படல்
இக்கோயில் மூன்று முறை தீக்கிரையானது. முதலில் 1827ஆம் ஆண்டிலும், பின்னர் 1861இல் இரண்டு முறையும்  தீ விபத்துக்கு உள்ளானது. இரண்டாவது முறை தீக்கிரையானபோது கோயிலைப் புதுப்பிக்க திட்டமிடப்பட்டது.  கிழக்குப்புற கருவறை எந்தவித சேதமும் அடையவில்லை. ஆனால் மூலவர் சிலை அகற்றப்பட்டது. மேற்குப்புறக் கருவறை முழுவதுமாக எரிக்கப்பட்டாலும் சிலை சேதமடையவில்லை. தற்போதைய கோயில் கட்டுமானமானது 1883 ஆம் ஆண்டு கொச்சி மன்னரால் கட்டப்பட்டது.

## கோயில் அமைப்பு
இக்கோயில் திருவில்வமலை கிராமத்தின் நடுவில, கடல் மட்டத்திலிருந்து 100 அடி உயரத்தில் உள்ளது. கிழக்குப் பகுதியைத் தவிர எல்லாப் பக்கங்களிலும் ஓரளவு மக்கள் வசிக்கின்றனர். கோயிலின் பிரதான வாயில் மேற்கில் உள்ளது. கோயிலைரச் சென்றடைய 50க்கும் மேற்பட்ட படிகள் உள்ளன. கேரளாவின் முக்கிய ஆறுகளில் ஒன்றான பாரதப்புழா கோயிலில் இருந்து வடக்குப் பகுதியில் 3 கி.மீ. தொலைவில் பாய்கிறது.  மலையின் உச்சியில் கோயில் அமைந்திருப்பதால், கோயிலில் இருந்து ஆற்றை மிகவும் தெளிவாகக் காணமுடியும்.

## மேற்கோள்கள்

பகுப்பு:திருச்சூர் மாவட்டத்திலுள்ள இராமர் கோயில்கள்
செம்புக்காவு பகவதி கோயில்

**செம்புக்காவு பகவதி கோயில்**  இந்தியாவின் கேரளாவின் திருச்சூர் நகரத்தில் செம்புக்காவில் அமைந்துள்ள ஒரு இந்துக் கோயிலாகும். இக்கோயில்  கொச்சி தேவசம் போர்டு கட்டுப்பாட்டில் உள்ளது. கேரளாவில் உள்ள 108 துர்க்கை கோயில்களில் இதுவும் ஒன்று. இக்கோயிலில் ஆண்டுதோறும் திருச்சூர் பூரம் சிறப்பாகக் கொண்டாடப்படுகிறது. அய்யந்தோல் கோயில்  பகவதி, செம்புக்காவு பகவதியின் மூத்த சகோதரியாக கருதப்படுகிறார்.  

## மேற்கோள்கள்

பகுப்பு:திருச்சூர் மாவட்டத்திலுள்ள பகவதி அம்மன் கோயில்கள்
காட்சிக் கலைக் கல்வி

[thumb|300x300px| காட்சிக் கலைப் பள்ளியினைச் சித்தரிக்கும் 1881 ஆம் ஆண்டு மேரி பாஷ்கிர்ட்செஃப் வரைந்த ஓவியம். ''(டினிப்ரோபெட்ரோவ்ஸ்க் மாநில கலை அருங்காட்சியகம்'', [நிப்ரோ நகரம், உக்ரைன்)]]
**காட்சிக் கலைக் கல்வி** (Visual arts education) என்பது ஒருவர் காணக்கூடிய கலை, காட்சிக் கலைகள் - வரைதல், ஓவியம், சிற்பம், அச்சு தயாரித்தல் மற்றும் நகைகள், மட்பாண்டங்கள், நெசவு, துணிகள் போன்றவற்றின் வடிவமைப்பு மற்று வணிக வரைகலை ,வீட்டு அலங்காரம் போன்ற துறைகள் ஆகியவற்றிற்குப் பயன்படுத்தப்படும் வடிவமைப்பு ஆகியவற்றை அடிப்படையாகக் கொண்ட கற்றல் பகுதியாகும்.நவீன காலகட்டங்களில் புகைப்படம் எடுத்தல், நிகழ்படம், திரைப்படம், வடிவமைப்பு மற்றும் கணினி கலை ஆகியவை அடங்கும். கலைக் கல்வி மாணவர்கள் கலையை உருவாக்குதல், கலையை விமர்சிக்க அல்லது பாராட்ட கற்றுக்கொள்வது அல்லது இரண்டின் கலவையில் கவனம் செலுத்தலாம்.

## அணுகுமுறைகள்
[thumb| அட்லியர் முறையைப் பின்பற்றி [இக்கோல் டெஸ் பியூக்ஸ் ஆர்ட்ஸ்|பிரெஞ்சு ஓவியப் பள்ளியில் படம் வரைய நிற்கும் கலை மாதிரி]]
thumb| சிமர் கல்லூரியில் கலை பாராட்டு பற்றிய கலந்துரையாடல் வகுப்பு
வரைதல், ஓவியம், சிற்பம், நிறுவல் மற்றும் குறி செய்தல் மூலம் இவ்வகையான வகுப்புகள் பெரும்பாலும் கற்பிக்கப்படுகிறது. வரைதல் என்பது ஒரு அனுபவச் செயலாகக் கருதப்படுகிறது, இதில் கவனிக்கப்பட்ட நிகழ்வை மீண்டும் உருவாக்குவதற்கு பொருத்தமான மதிப்பெண்களைப் பார்ப்பது, விளக்குவது மற்றும் கண்டறிவது ஆகியவை அடங்கும். எலனியக் காலத்திலிருந்து வரைதல் அறிவுறுத்தல் முறையான கல்வியின் ஒரு அங்கமாக  உள்ளது.  

## சான்றுகள்

## வெளி இணைப்புகள்

* கலைக் கல்வி பற்றிய யுனெஸ்கோ புறையம்
பகுப்பு:தொழில் மற்றும் தொழில்நுட்ப கல்வி
வாழப்புள்ளி கோயில்

**வாழப்புள்ளி இராஜராஜேஸ்வரி கோவில்**  இந்தியாவில் கேரள மாநிலத்தில் திருச்சூர் மாவட்டம் வலபாட் அருகே  காழிம்பரம் என்ற இடத்தில் அமைந்துள்ள ஒரு இந்துக் கோயிலாகும். கேரளாவில் கந்தர்வரை வழிபடும் ஒரு சில குடும்பக் கோயில்களில் இக்கோயிலும் ஒன்றாகும்.   

## மேற்கோள்கள்

பகுப்பு:திருச்சூர் மாவட்டத்திலுள்ள இந்துக் கோயில்கள்
மருத்துவக் கல்வி

**மருத்துவக் கல்வி** (Medical education) என்பது மருத்துவப் பயிற்சியாளராக இருப்பதற்கான பயிற்சியுடன் தொடர்புடைய கல்வியாகும், இதில் மருத்துவராக ஆவதற்கான ஆரம்பப் பயிற்சியும் (அதாவது மருத்துவக் கல்லூரி மற்றும் உள்ளகப்பயிற்சி) மற்றும் அதற்குப் பிறகான கூடுதல் பயிற்சியினையும் உள்ளடக்கியதாகும்.

மருத்துவக் கல்வி மற்றும் பயிற்சி ஆகியன முழுவதும் கணிசமாக வேறுபடுகிறது. மருத்துவக் கல்வியில் பல்வேறு கற்பித்தல் முறைகள் பயன்படுத்தப்பட்டுள்ளன, இது கல்வி ஆராய்ச்சியின் செயலில் உள்ள பகுதியாகும். 

## ஆரம்ப நிலைக் கல்வி
ஆரம்ப நிலை மருத்துவக் கல்வித் திட்டங்கள் மருத்துவக் கல்லூரியில் மேற்கொள்ளப்படும் மூன்றாம் நிலை படிப்புகள் ஆகும். அதிகார வரம்பு மற்றும் பல்கலைக்கழகத்தைப் பொறுத்து, இவை இளங்கலை-நுழைவு (ஐரோப்பா, ஆசியா, தென் அமெரிக்கா மற்றும் ஓசியானியாவின் பெரும்பாலானவை) அல்லது  ஆஸ்திரேலியா, பிலிப்பைன்ஸ் மற்றும் வட அமெரிக்கா போன்ற நாடுகளில் பட்டதாரி-நுழைவுத் திட்டங்களாக இருக்கலாம். ஆத்திரேலியா, தென் கொரியாவில் உள்ள பல்கலைக்கழகங்கள் இளங்கலை நுழைவுத் திட்டங்கள் மற்றும் பட்டதாரி நுழைவுத் திட்டங்களை வழங்குகின்றன.

## சான்றுகள்

பகுப்பு:மருத்துவக் கல்வி
அகோகோதே-11/அததொ-P-10

**அகோகோதே-11/ அததொ - P - 10  ( WASP - 11/HAT - P - 10)** ஒரு இரும விண்மீன் ஆகும். இது ஒரு முதன்மை வரிசை ஆரஞ்சுக் குறுமீனாகும்.  இதன் துணை நிலை அமைப்பு 42  வானியல் அலகு  நீட்பித்த பிரிப்புடன் M வகைக்- குறுமீனாகும்   இது. 424 ஒளி ஆண்டுகள் தொலைவில் மேழம் விண்மீன் குழுவில் அமைந்துள்ளது. .

## கோள் அமைப்பு
அகோகோதே-11பி/ அததொ - P - 10  என்பது ஒரு அரை வியாழன் ஒத்த கோளாகும்.இது கோள்கடப்பு முறையால் அகல் கோணக் கோள் தேட்டத் திட்டத்தாலும்  அங்கேரியத் தன்னியக்கத் தொலைநோக்கி வலைப்பினையத்தாலும் கன்டறியப்பட்டது.  

## மேலும் காண்க

* *அங்கேரியத் தன்னியக்கத் தொலைநோக்கி வலைப்பிணையம்*
* அகல் கோணக் கோள் தேட்டம்

## மேற்கோள்கள்

## வெளி இணைப்புகள்
* 

பகுப்பு:இரும விண்மீன்கள்
பகுப்பு:முதன்மை வரிசை விண்மீன்கள்
பகுப்பு:மேழம் விண்மீன்குழாம்
அகோகோதே-17

**அகோகோதே- 17 (WASP - 17)** என்பது விருச்சிக(தேள்) விண்மீன் குழுவில் சுமார் 1,300 ஒளி ஆண்டுகள் தொலைவில் உள்ள ஒரு F - வகை முதன்மை வரிசை  விண்மீனாகும்.  

**அகோகோதே- 17** திவோ என்றும் **பெயரிடப்பட்டுள்ளது**. பன்னாட்டு வானியல் ஒன்றியத்தின் 100 வது ஆண்டு விழாவின் போது கோசுட்டா  இரிக்காவின்  புறக்கோள் உலகங்கள் பரப்புரையில் இந்த பெயர் தேர்ந்தெடுக்கப்பட்டது. பிரிப்ரி மொழியில் திவோ  என்றால் சூரியன் என்று பொருள்.

இந்த விண்மீன் அடர்தனிமங்களின் மொத்த உல்லடக்கத்தில் சூரியனை ஒத்திருந்தாலும், இதில் கரிமம் அருகியே உள்ளது.இதன் கரிம/உயிரக விகிதம்  0.18  ஆக உள்ளதால்  இது சூரிய விகிதமான 0.55 மதிப்பை விட மிகவும் குறைந்ததாகும்.

## கோள் அமைப்பு
2009 ஆம் ஆண்டு நிலவரப்படி , ஒரு சூரியனுக்கு வெளியே உள்ள கோள் ஒன்று இந்த விண்மீனைச் சுற்றுவது உறுதி செய்யப்பட்டுள்ளது.   **டிட்சோ என்றும்  இது பெயரிடப்பட்டது.  அகோகோதே** - 17பி) என்ற ஒரு புறக்கோள்  இதைச்சுற்றி வருகிறது. இது விண்மீனின் சுழற்சிக்கு எதிர் திசையில் வட்டணையில் இருப்பதாக நம்பப்படுகிறது , மேலும் இது வியாழனின் இரு மடங்கு உருவளவும் ஆனால் அதன் பாதிப் பொருண்மையையே பெற்றுள்ளதாகக்  கூறப்படுகிறது.   முனைவான ஒளி ஆவியாதலுக்கு உட்பட்டது. இது இப்போது முதல் ஒரு பில்லியன் ஆண்டுகளுக்குள் முற்றிலும் அழிக்கப்படலாம்.

இந்தக் கோள்   அகல் கோணக் கோள் தேட்டத் திட்டத்தால் கண்டுபிடிக்கப்பட்டதால்,  இப்பெயர்  பெற்றது.

## மேற்கோள்கள்

பகுப்பு:விருச்சிக விண்மீன் குழாம்
பகுப்பு:முதன்மை வரிசை விண்மீன்கள்
ஜி. விவேகானந்த்

**ஜி. விவேக் வெங்கடசாமி** (*G. Vivekanand*) என்றும் அழைக்கப்படும் **ஜி. விவேகானந்த்** (*G. Vivekanand*) இந்திய தேசிய காங்கிரசின் இந்திய அரசியல்வாதியும் பதினைந்தாவது மக்களவையின் முன்னாள் நாடாளுமன்ற உறுப்பினரும் ஆவார். இவர் பெத்தப்பள்ளி நாடாளுமன்றத் தொகுதியைப் பிரதிநிதித்துவப்படுத்தினார்.

9 ஆகஸ்ட் 2019 அன்று இவர் பாரதிய ஜனதா கட்சியில் சேர்ந்தார். நவம்பர் 2023 இல், விவேக் வெங்கடசுவாமி பாஜகவில் இருந்து அதிகாரப்பூர்வமாக விலகினார்.

இவர் 2017 இல் ஐதராபாத்து துடுப்பாட்ட சங்கத்தின் தலைவராக நியமிக்கப்பட்டார்  2018 ஆம் ஆண்டு பதவியில் இருந்து நீக்கப்பட்டார். இவர் தெங்காணா டி20 போட்டிகளைத் தொடங்கினார். ஆனால் இந்தியத் துடுப்பாட்டக் கட்டுப்பாடு வாரியம் அதை அங்கீகரிக்கப்படவில்லை.

## மேற்கோள்கள்

பகுப்பு:1957 பிறப்புகள்
பகுப்பு:15வது மக்களவை உறுப்பினர்கள்
பகுப்பு:வாழும் மக்கள்
பகுப்பு:பாரத் இராட்டிர சமிதி அரசியல்வாதிகள்
மோட்குபள்ளி நரசிம்மலு

**மோட்குபள்ளி நரசிம்மலு** (*Motkupalli Narasimhulu*) ஒரு இந்திய அரசியல்வாதியாவார். இவர் தெலங்காணா, நல்கொண்டா மாவட்டத்திலுள்ள துங்கதுர்த்தி தொகுதியில் 2009 இல் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் ஆந்திரப் பிரதேச சட்டப் பேரவைக்கு 6 முறை தேர்ந்தெடுக்கப்பட்டார். 2018ல் தெலுங்கு தேசம் கட்சியில் இருந்து வெளியேறினார்.

## மேற்கோள்கள்

பகுப்பு:வாழும் மக்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:தெலங்காணா அரசியல்வாதிகள்
பகுப்பு:தெலங்காணா நபர்கள்
மொழிக் கல்வி

**மொழிக் கல்வி** (Language education)  இரண்டாவது அல்லது அந்நிய மொழியைக் கற்பிக்கும் செயல்முறை மற்றும் நடைமுறையாகும். முதன்மையாக பயன்பாட்டு மொழியியலின் ஒரு கிளையாகும், ஆனால் இது ஒரு பல்துறைமைத் துறையாக இருக்கலாம்.   மொழிக் கல்விக்கு நான்கு முக்கிய கற்றல் பிரிவுகள் உள்ளன: தகவல்தொடர்பு திறன்கள், திறமைகள், குறுக்குக் கலாச்சார அனுபவங்கள் மற்றும் பல்துறை கல்வியறிவுகள்.

## தேவை
அதிகரித்து வரும் உலகமயமாக்கல், பல மொழிகளில் தொடர்பு கொள்ளக்கூடிய பணியாளர்களின் தேவையை உருவாக்கியுள்ளது. வர்த்தகம், சுற்றுலா, இராஜதந்திரம், தொழில்நுட்பம், ஊடகம், மொழிபெயர்ப்பு, விளக்கம் மற்றும் அறிவியல் போன்ற பகுதிகளில் பொதுவான மொழிகள் பயன்படுத்தப்படுகின்றன. கொரியா (கிம் யோங்-சியோ, 2009), ஜப்பான் (குபோடா, 1998) மற்றும் சீனா (கிர்க்பாட்ரிக் & ஜிச்சாங், 2002) போன்ற பல நாடுகள் ஆரம்ப மற்றும் இடைநிலைப் பள்ளிகளில் குறைந்தபட்சம் ஒரு அந்நிய மொழியையாவது கற்பிக்கும் வகையில் கல்விக் கொள்கைகளை உருவாக்குகின்றன. இருப்பினும், இந்தியா, சிங்கப்பூர், மலேசியா, பாக்கித்தான் மற்றும் பிலிப்பீன்சு போன்ற சில நாடுகள் தங்கள் அரசாங்கங்களில் இரண்டாவது அதிகாரப்பூர்வ மொழியைப் பயன்படுத்துகின்றன. *GAO* (2010) படி, சீனா சமீபத்தில் வெளிநாட்டு மொழி கற்றலுக்கு, குறிப்பாக ஆங்கில மொழிக்கு அதிக முக்கியத்துவம் அளித்து வருகிறது.
[வலது|thumb| [மாசச்சூசெட்ஸ்|மாசசூசெட்ஸில் உள்ள ஓர்அமெரிக்க தனியார் மேல்நிலைப் பள்ளியில்ஆங்கிலம் பேசுபவர்களுக்குஎசுப்பானியம் இரண்டாவது மொழியாகக் கற்பிக்கப்பட்டது.]]
மொழிக் கல்வி ஒரு பொதுப் பள்ளிப் பாடமாக அல்லது சிறப்பு **மொழிப் பள்ளியில்** நடைபெறலாம். மொழிகளைக் கற்பிக்க பல முறைகள் உள்ளன. சில ஒப்பீட்டளவில் தோல்வி அடைந்த போதிலும் மற்றவை பரவலாகப் பயன்படுத்தப்படுகின்றன.

## இணையவழி மற்றும் சுய படிப்புகள்
சுயமாகப் படிப்பதற்கு நூற்றுக்கணக்கான மொழிகள்  உள்ளன. பல பதிப்பகங்கள், பல்வேறு வகையான செலவினங்களில் மற்றும் பல்வேறு முறைகளில் கற்க வழிவகைகள் உள்ளன. 

### ஒலிப் பதிவுகள் மற்றும் புத்தகங்கள்
தாய்மொழி பேசுபவர்களின் ஒலிப் பதிவினைப் பயன்படுத்தி கற்பதன் மூலம் ஒலியழுத்தம் குறித்து சரியாக கற்க வழிவகை செய்யப்படுகிறது. சில பதிவுகள் கற்பவர் பேசுவதற்கு வழிவகை செய்யப்படுகிறது.மற்ற சிலவகைகள் இந்த வசதியினை வழங்குவதில்லை.
## சான்றுகள்

பகுப்பு:பயன்பாட்டு மொழியியல்
பகுப்பு:மொழிக் கல்வி
அகோகோதே-16

**அகோகோதே - 16** (**WASP-16)** என்பது கன்னி விண்மீன் குழுவில் அமைந்துள்ள சூரியனை. ஒத்த பண்புகளைக் கொண்ட 11  தோற்றப் பொலிவுப் பருமை உள்ள முதன்மை வரிசை மஞ்சள் குறுமீனாகும்.

## கோள் அமைப்பு
2009 ஆம் ஆண்டில்  அகல் கோணக் கோள் தேட்டத் திட்டத்தால் விண்மீனின் ஒரு கோள் அறிவிக்கப்பட்டது.  இது மற்றொரு சூடான வியாழன் வகை  புறக்கோளாகத் தோன்றுகிறது.

## மேலும் காண்க

* அகல் கோணக் கோள் தேட்டம்
* சூரியனுக்கு அப்பாற்பட்ட கோள்களின் பட்டியல்

## மேற்கோள்கள்

## வெளி இணைப்புகள்
* '''SuperWASP Homepage'''
* 

பகுப்பு:முதன்மை வரிசை விண்மீன்கள்
பகுப்பு:கன்னி விண்மீன்குழாம்